РЕПУБЛИКА СРБИЈА

НАРОДНА СКУПШТИНА

Одбор за образовање, науку,

технолошки развој и информатичко друштво

14 Број: 06-2/308-18

3. децембар 2018. године

Б е о г р а д

ЗАПИСНИК

30. СЕДНИЦЕ ОДБОРА ЗА ОБРАЗОВАЊЕ, НАУКУ,

ТЕХНОЛОШКИ РАЗВОЈ И ИНФОРМАТИЧКО ДРУШТВО,

ОДРЖАНЕ 3. ДЕЦЕМБРА 2018. ГОДИНЕ

Седница је почела у 9,30 часова.

Седницом је председавао Љубиша Стојмировић, заменик председника Одбора.

Седници су присуствовали чланови Одбора: Марко Атлагић, Даница Буквић, заменик (Милетић Михајловић), Дубравко Бојић, Милена Бићанин, Владимир Орлић, Фатмир Хасани, Наташа Ст. Јовановић и Милан Кнежевић, заменик (Муамер Зукорлић).

Седници нису присуствовали чланови Одбора: Марко Парезановић, Ђорђе Косанић, Олена Папуга, Александра Јерков, Жарко Обрадовића, Жарко Кораћ и Михајло Јокић нити њихови заменици.

Седници су присуствовали из Министарства просвете, науке и технолошког развоја: Владимир Поповић, државни секретар, Саша Лазовић, помоћник министра и Вера Васић, правник.

Испред Завода за интелектуалну својину седници су присуствовали Мирјана Јелић, заменик директора и Александра Михаиловић, начелник одељења за правна питања.

Након гласања усвојен је следећи:

Д н е в н и р е д

1. Разматрање Предлога закона о Фонду за науку Републике Србије-**у појединостима**, који је поднела Влада (број 011-3516/18 од 19. новембра 2018. године);

2. Разматрање Предлога закона о изменама и допунама Закона о патентима-**у појединостима**, који је поднела Влада (број 011-3534/18 од 19. новембра 2018. године);

Пре преласка на разматрање утврђеног дневног реда, усвојен је записник са 29. седнице Одбора са примедбом Владимира Орлића, да се у другом пасусу, на другој страни записника, после речи: „дневног реда“, стави тачка, а преостали део реченице брише.

**Прва тачка дневног реда:**

У вези са првом тачком дневног реда, председавајући Љубиша Стојмировић је навео да је на Предлог закона о Фонду за науку Републике Србије поднето 15 амандмана и да Влада није прихватила ниједан амандман.

С обзиром на то да није било дискутаната, стављен је Предлог закона на гласање.

Након гласања, Одбор је усвојио следећи

И З В Е Ш Т А Ј

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о о Фонду за науку Републике Србије и одлучио да предложи Народној скупштини **да одбије** следеће амандмане:

* на члан 1. који је поднела народни посланик Вјерица Радета;
* на члан 3. који је поднела народни посланик Наташа Јовановић;
* на члан 4. који је поднела народни посланик Ружица Николић;
* на члан 7. који је поднео народни посланик Срето Перић;
* на члан 7. који су заједно поднели народни посланици Татјана Мацура, Владимир Ђурић, Александар Стевановић, Ненад Божић и Љупка Михајловска;
* на члан 7. који је поднео народни посланик Александар Шешељ;
* на члан 10. који је поднео народни посланик Никола Савић;
* на члан 12. који је поднела народни посланик Александра Белачић;
* на члан 14. који је поднео народни посланик Милорад Мирчић;
* на члан 14. који су заједно поднели народни посланици Татјана Мацура, Владимир Ђурић, Александар Стевановић, Ненад Божић и Љупка Михајловска;
* на члан 15. који је поднео народни посланик Миљан Дамјановић;
* на члан 16. који су заједно поднели народни посланици Татјана Мацура, Владимир Ђурић, Александар Стевановић, Ненад Божић и Љупка Михајловска;
* на члан 19. који је поднео народни посланик Петар Јојић;
* на члан 19. који су заједно поднели народни посланици Татјана Мацура, Владимир Ђурић, Александар Стевановић, Ненад Божић и Љупка Михајловска;
* на члан 28. који је поднела народни посланик Вјерица Радета.

За известиоца Одбора на седници Народне скупштине одређен је Љубиша Стојмировић, заменик председника Одбора.

**Друга тачка дневног реда:**

У вези са другом тачком дневног реда, председавајући Љубиша Стојмировић је напоменуо да је на Предлог закона о изменама и допунама Закона о патентима-**у појединостима** поднето шест амандмана и да Влада није прихватила ниједан амандман.

С обзиром на то да није било дискутаната, стављен је Предлог закона на гласање.

Након гласања, Одбор је усвојио следећи:

И З В Е Ш Т А Ј

Одбор је у складу са чланом 164. став 1. Пословника Народне скупштине размотрио амандмане поднете на Предлог закона о изменама и допунама Закона о патентима-**у појединостима** и одлучио да предложи Народној скупштини **да одбије** следеће амандмане:

* на члан 1. који је поднела народни посланик Ружица Николић;
* на члан 4. који је поднела народни посланик Вјерица Радета;
* на члан 6. **са исправком**, који је поднела народни посланик Наташа Јовановић;
* на члан 8. **са исправком,** који је поднео народни посланик Милорад Мирчић;
* на члан 61. који је поднела народни посланик Ружица Николић;
* на члан 62. који је поднео народни посланик Срето Перић.

За известиоца Одбора на седници Народне скупштине одређен је Љубиша Стојмировић, заменик председника Одбора.

Седница је завршена у 9,50 часова.

СЕКРЕТАР ЗАМЕНИК ПРЕДСЕДНИКА

Драгомир Петковић Љубиша Стојмировић